ai4bharat/Pralekha huggingface dataset:
নির্বাচনকমিশন
শ্রী রাজীব কুমার নতুন নির্বাচন কমিশনার হিসেবে দায়িত্বভার গ্রহণ করেছেন
নয়াদিল্লি, ১ সেপ্টেম্বর, ২০২০
শ্রী রাজীব কুমার আজ ভারতের নতুন নির্বাচন কমিশনার হিসেবে দায়িত্বভার গ্রহণ করেছেন। মুখ্য নির্বাচন কমিশনার শ্রী সুনীল অরোরা এবং নির্বাচন কমিশনার শ্রী সুশীল চন্দ্রের সঙ্গে শ্রী কুমার আজ নির্বাচন কমিশনার হিসেবে যোগ দিলেন।
শ্রী কুমার ইন্ডিয়ান অ্যাডমিনিস্ট্রেটিভ সার্ভিসের ১৯৮৪ ব্যাচের আধিকারিক। সুদীর্ঘ ৩৬ বছরের বেশি সরকারি কর্মজীবনে শ্রী কুমার কেন্দ্রীয় সরকারের একাধিক মন্ত্রকে দায়িত্ব পালন করেছেন। শ্রী কুমার তাঁর রাজ্য ক্যাডার বিহার / ঝাড়খণ্ডেও দায়িত্বের সঙ্গে কর্তব্য পালন করেছেন।
শ্রী কুমার ১৯৬০-এর ১৯শে ফেব্রুয়ারি জন্মগ্রহণ করেন। বিজ্ঞান শাখায় স্নাতক ডিগ্রি অর্জনের পাশাপাশি, আইনেও তাঁর ডিগ্রি রয়েছে। শ্রী কুমার পাবলিক পলিসি বিষয়ে স্নাতকোত্তর ডিগ্রি অর্জন করেন। সামাজিক ক্ষেত্র, পরিবেশ ও অরণ্য, মানবসম্পদ, অর্থ সহ ব্যাঙ্কিং ক্ষেত্রে তাঁর কাজকর্মের অভিজ্ঞতা রয়েছে।
সরকারি পরিষেবা ব্যবস্থায় স্বচ্ছতা আনার পাশাপাশি, নীতিগত ক্ষেত্রেও সংস্কারের লক্ষ্যে তিনি ব্যাপক প্রযুক্তির প্রয়োগের পক্ষে সওয়াল করেছিলেন। তিনি সরকারি পরিষেবা ব্যবস্থায় মধ্যস্থতাকারীর ভূমিকা দূর করার ব্যাপারেও উদ্যোগী হয়েছিলেন। চলতি বছরের ফেব্রুয়ারি মাসে শ্রী কুমার কেন্দ্রীয় অর্থ সচিব হিসেবে অবসর গ্রহণ করেন। এরপর তিনি এ বছরে এপ্রিল থেকে ৩১ আগস্ট, ২০২০ পর্যন্ত রাষ্ট্রায়ত্ত উদ্যোগ সিলেকশন পর্ষদের চেয়ারম্যান হিসেবে নিযুক্ত ছিলেন। ২০১৫-১৭ পর্যন্ত শ্রী কুমার কর্মী ও প্রশিক্ষণ দপ্তরের প্রতিষ্ঠান বিষয়ক আধিকারিক হিসেবে দায়িত্ব পালন করেন। এরও আগে তিনি ব্যয় বরাদ্দ সংক্রান্ত দপ্তরের যুগ্ম সচিব, আদিবাসী বিষয়ক মন্ত্রক, পরিবেশ ও অরণ্য মন্ত্রকের গুরুত্বপূর্ণ পদে দায়িত্ব পালন করেছেন। স্টেট ক্যাডারে থাকাকালীন তিনি শিক্ষা দপ্তরের আধিকারিক হিসেবে দায়িত্ব সামলেছেন।
ভারতীয় ধ্রূপদী ও ভক্তিমূলক সঙ্গীতের প্রতি শ্রী রাজীব কুমারের গভীর আগ্রহ রয়েছে।
(CG/BD/DM
তথ্যওসম্প্রচারমন্ত্রক
‘আগামীদিনের ৭৫টি সৃজনশীল মন’- বাছাইয়ের জন্য গ্র্যান্ড জুরি ও সিলেকশন জুরি ঘোষিত
গ্র্যান্ড জুরিতে মনোজ বাজপেয়ী, রেসুল পুকুট্টি, শঙ্কর মহাদেবনের মত চলচ্চিত্র জগতের বিশিষ্টজনেরা থাকবেন
নতুনদিল্লি, ১২ই নভেম্বর, ২০২১
আজাদী কা অমৃত মহোৎসবের অঙ্গ হিসেবে দেশে নতুন নতুন প্রতিভা বিকশিত করার জন্য তরুণ সৃজনশীল ব্যক্তিদের উৎসাহিত ও স্বীকৃতি দেবার উদ্যোগ নেওয়া হয়েছে। ভারতের আন্তর্জাতিক চলচ্চিত্র উৎসব এই মর্মে চলচ্চিত্র জগতের তরুণ সৃজনশীল ব্যক্তিদের কাছ থেকে দরখাস্ত আহ্বান করেছে। আবেদনপত্রগুলি যাচাই করে ‘আগামীদিনের ৭৫টি সৃজনশীল মন’কে বাছাই করা হবে, যারা গোয়ায় ৫২ তম ভারতের আন্তর্জাতিক চলচ্চিত্র উৎসবে যোগ দেবার সুযোগ পাবেন। এই ৭৫ জন, চলচ্চিত্র উৎসবের বিভিন্ন আয়োজনে যোগ দেবেন, তাঁরা চলচ্চিত্র শিল্পের বিশিষ্টজনেদের সঙ্গে মতবিনিময় করবেন। চলচ্চিত্রের সঙ্গে যুক্ত ৭৫ জন নির্বাচিত তরুণের যাওয়া-আসা ও থাকা খাওয়ার খরচ চলচ্চিত্র উৎসব বহন করবে। তথ্য ও সংস্কৃতি মন্ত্রক এই ৭৫ জনকে যারা যারা বাছাই করবেন, সেই গ্র্যান্ড জুরি ও সিলেকশন জুরির নাম ঘোষণা করেছে।
গ্র্যান্ড জুরি
১। প্রসূন যোশী 
২। কেতন মেহতা 
৩। শঙ্কর মহাদেবন 
৪। মনোজ বাজপেয়ী 
৫। রাসুল পুকুট্টি 
৬। বিপুল অম্রুতলাল শাহ 
সিলেকশন জুরি
১। বাণী ত্রিপাঠী টিকু 
২। অনন্ত বিজয় 
৩। যতীন্দ্র মিশ্র 
৪। সঞ্জয় পূরণ সিং 
৫। শচীন খেড়েকর 
কেন্দ্রীয় তথ্য ও সম্প্রচারমন্ত্রক শ্রী অনুরাগ সিং ঠাকুর ২২শে অক্টোবর এই উদ্যোগের কথা ঘোষণা করেন। তিনি জানান, ৫২ তম ভারতের আন্তর্জাতিক চলচ্চিত্র উৎসব তরুণ উদীয়মান প্রতিভাদের মূল ধারার চলচ্চিত্র শিল্পের ব্যক্তিত্বদের সঙ্গে যোগাযোগ গড়ে তোলার মঞ্চ হিসেবে কাজ করবে । দেশ জুড়ে একটি প্রতিযোগিতার মধ্য দিয়ে এই ৭৫ জনকে বাছাই করা হবে। আন্তর্জাতিকস্তরে স্বীকৃত ভারতের আন্তর্জাতিক চলচ্চিত্র উৎসবে ৭৫ জন তরুণ চলচ্চিত্র নির্মাতা, অভিনেতা-অভিনেত্রী, গায়ক-গায়িকা, লেখক-লেখিকার প্রতিভাকে তুলে ধরাই প্রতিযোগিতার উদ্দেশ্য। প্রতিযোগিতার জন্য অনলাইনে আবেদন জমা দেবার শেষ তারিখ আগামী পয়লা নভেম্বর।
CG/CB/NS/
(Visitor Counter : 151
প্রধানমন্ত্রীরদপ্তর
কুনো জাতীয় উদ্যানে ১২টি চিতার নতুন দলকে স্বাগত প্রধানমন্ত্রীর
নয়াদিল্লি, ১৯ ফেব্রুয়ারি, ২০২৩
কুনো জাতীয় উদ্যাণে ১২টি চিতার নতুন দলকে স্বাগত জানিয়েছেন প্রধানমন্ত্রী শ্রী নরেন্দ্র মোদী।
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদবের এক ট্যুইট উদ্ধৃত করে প্রধানমন্ত্রী ট্যুইট করে জানিয়েছেন :
“ভারতের বন্যপ্রাণী বৈচিত্র্য এর ফলে আরও প্রসার লাভ করবে।”
(PG/AB/DM/
মানবসম্পদবিকাশমন্ত্রক
আইআইটি খড়গপুরের প্রাক্তনী কম্পিউটেশনাল জিওমেট্রিতে কৃতিত্ব দেখালেন
কলকাতা, ১২ জানুয়ারি, ২০২২
দেশ যথাযথ মর্যাদা ও শ্রদ্ধার সঙ্গে জাতীয় যুব দিবস পালন করেছে। যুব সমাজকে গঠনমূলক কাজে ঝাঁপিয়ে পড়ার মন্ত্রে দীক্ষিত করেছিলেন স্বামী বিবেকানন্দ একটা সময়ে। সম্প্রতি, যুব সমাজের কৃতিত্বের একটি নজির গড়লেন আইআইটি খড়গপুরের কম্পিউটার সায়েন্স অ্যান্ড ইঞ্জিনিয়ারিং বিভাগের এক প্রাক্তনী, বর্তমানে বেঙ্গালুরুর ইন্ডিয়ান ইন্সটিটিউট অফ সায়েন্সের কম্পিউটার সায়েন্স অ্যান্ড অটোমেশন বিভাগের সহকারি অধ্যাপক ডঃ অরিন্দম খান। 'কম্পিউটেশনাল জিওমেট্রি' বা 'গণনামূলক জ্যামিতি'তে একটি যথাযথ অ্যালগোরিদম বা পরিভাষা প্রয়োগে সফল হয়েছেন তিনি।
'কম্পিউটেশনাল জিওমেট্রি', 'অ্যাপ্রক্সিমেশন অ্যালগোরিদম্স' বা আনুমানিক পরিভাষা এবং 'কম্বিনেটরিয়াল অপটিমাইজেশনে'র ক্ষেত্রে মৌলিক বিষয়টি হল সর্বাধিক স্বতন্ত্র চতুর্ভুজ সমূহ, ইংরেজিতে যাকে বলা হয় 'ম্যাক্সিমাম ইন্ডিপেন্ডেন্ট সেট অফ রেক্ট্যাঙ্গেলস' । এই জ্যামিতিতে একটি সমতলের ওপর চতুর্ভূজসমূহ রাখা থাকে । এইরকম ক্ষেত্রে সমাধানকারীকে সর্বাধিক সংখ্যক একের ওপর অপর করা যাবে না এমন চতুর্ভূজসমূহ খুঁজে বের করতে হয়।
এই বিশেষ জ্যামিতিটির একাধিক প্রয়োগ আছে যেমন- ম্যাপ লেবেলিং, ডেটা মাইনিং এবং রিসোর্স অ্যালোকেশন। এছাড়া, 'থিওরেটিক্যাল কম্পিউটার সায়েন্স' এবং 'ডিসক্রিট জিওমেট্রি' বিষয়ক গুরুত্বপূর্ণ জ্যামিতির সঙ্গে এর নিবিড় যোগসূত্র রয়েছে।
এই জ্যামিতির সুষম সমাধান ছিল এতদিন অধরা। তাই গবেষকরা চেষ্টা চালিয়ে যাচ্ছিলেন এর যথাযথ সমাধান খোঁজার। ডঃ অরিন্দম খান এবং তাঁর সহযোগী মধুসূদন রেড্ডি এবং চিলি, জার্মানি এবং পোল্যান্ডে তাঁদের সহযোগীরা যাঁরা রয়েছেন, তাঁরা এই কঠিন সমস্যার সমাধানে একটি কার্যকরী 'অ্যালগোরিদম' বা পরিভাষা আবিষ্কার করেছেন।
কম্পিউটার সায়েন্সের অন্যতম সেরা সম্মেলন 'এসিএম-এসআইএএম সিম্পোজিয়াম অন ডিসক্রিট অ্যালগোরিদমস'  ২০২২-এ এই ফলাফলটি প্রকাশ হতে চলেছে। এই কাজের পরে পরেই তাঁরা এই ফলাফলে আরও উন্নতি সাধন করেছেন এবং একটি কার্যকরী অ্যালগোরিদম বা পরিভাষা খুঁজে পেয়েছেন যা এ ক্ষেত্রে সন্তোষজনক সমাধানের কাছাকাছি চলে এসেছে।
প্রসঙ্গত, ডঃ খান জার্মানির টিইউ মিউনিখ-স্থিত ইন্সটিটিউট ফর ইনফরমেটিক্স-এর 'অ্যালগোরিদমস অ্যান্ড কমপ্লেকসিটি চেয়ারে'র গবেষক। তিনি আমেরিকার আটলান্টা শহরের জর্জিয়া ইন্সটিটিউট অফ টেকনোলজির স্কুল অফ কম্পিউটার সায়েন্স থেকে 'অ্যালগোরিদমস, কম্বিনেটোরিক্স অ্যান্ড অপটিমাইজেশন' বিষয়ে পিএইচডি করেছেন। তিনি কলকাতার ইন্ডিয়ান স্ট্যটিসটিক্যাল ইন্সটিটিউটেও অতীতে পড়িয়েছেন।
(SSS/AP/NS
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী কোভিড থেকে মহারানী এলিজাবেথের দ্রুত আরোগ্য কামনা করেছেন
নয়াদিল্লি, ২০ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী কোভিড থেকে মহারানী এলিজাবেথের দ্রুত আরোগ্য এবং সুস্বাস্থ্য কামনা করেছেন।
গ্রেট বৃটেনের প্রধানমন্ত্রী মিঃ বরিস জনের এক ট্যুইটের জবাবে প্রধানমন্ত্রী বলেছেন, “আমি মহারানী এলিজাবেথের দ্রুত আরোগ্য ও সুস্বাস্থ্য কামনা করি”।
CG/BD/SB
(
অর্থমন্ত্রক
চলতি অর্থবর্ষে সিবিডিটি আগাম মূল্য নির্ণয় সংক্রান্ত ২৬টি চুক্তি স্বাক্ষর করেছে
নয়াদিল্লি, ০৫ সেপ্টেম্বর, ২০১৯
কেন্দ্রীয় প্রত্যক্ষ কর পর্ষদ সিবিডিটি চলতি অর্থবর্ষের প্রথম পাঁচ মাসে  আগাম মূল্য নির্ণয় সংক্রান্ত ২৬টি চুক্তি স্বাক্ষর করেছে। আগাম মূল্য নির্ণয় সংক্রান্ত এই ২৬টি চুক্তির ফলে পর্ষদের স্বাক্ষরিত মোট চুক্তির সংখ্যা দাঁড়াল ২৯৭। এরমধ্যে ৩২টি দ্বিপাক্ষিক আগাম মূল্য নির্ণয় চুক্তিও রয়েছে।
বিগত পাঁচ মাসে স্বাক্ষরিত দুটি চুক্তির মধ্যে গ্রেট ব্রিটেনের সঙ্গে স্বাক্ষরিত একটি দ্বিপাক্ষিক চুক্তি রয়েছে। বাকি ২৫টি একপার্শ্বিক আগাম মূল্য নির্ণয় চুক্তি। আলোচ্য সময়ে যে ২৬টি চুক্তি হয়েছে, তারমধ্যে অর্থনীতির সঙ্গে যুক্ত বিভিন্ন ক্ষেত্র যেমন- তথ্যপ্রযুক্তি, ব্যাঙ্কিং, শক্তি, ফার্মাসিউটিক্যাল, হাইড্রোকার্বন, প্রকাশনা, মোটরগাড়ি প্রভৃতি রয়েছে।
স্বাক্ষরিত চুক্তিগুলিতে আন্তর্জাতিক লেনদেনের যে সমস্ত বিষয় অন্তর্ভুক্ত হয়েছে, তারমধ্যে রয়েছে- উৎপাদন সংক্রান্ত বরাত, সফ্টওয়্যার, উন্নয়ন পরিষেবার সংস্হান, বিপণন সহায়তা পরিষেবা, প্রযুক্তি ও ব্র্যান্ড ব্যবহারের জন্য রয়ালটি বা মাশুল মেটানো, বাণিজ্য ও বন্টন, কর্পোরেট গ্যারান্টি প্রভৃতি।
আগাম মূল্য নির্ণয় সংক্রান্ত এই চুক্তিগুলিতে অগ্রগতির ফলে এক অনুকূল কর কাঠামো ব্যবস্হা গড়ে তোলার লক্ষ্যে সরকারের প্রয়াস আরো সুদৃঢ় হবে। মূল্য নির্ণয়ে রদবদল সংক্রান্ত জটিল সমস্যাগুলির সুষ্ঠু ও স্বচ্ছ উপায়ে সমাধানের ক্ষেত্রে ভারতের আগাম মূল্য নির্ণয় সংক্রান্ত প্রয়াসগুলি জাতীয় ও আন্তর্জাতিক স্তরে প্রশংসিত হয়েছে।
SSS/BD/NS
(Visitor Counter : 65
প্রধানমন্ত্রীরদপ্তর
প্রবীণ সাংবাদিক ও রাজনৈতিক বিশ্লেষক শ্রী বিদ্যুৎ ঠাকরের জীবনাবসানে প্রধানমন্ত্রীর শোকপ্রকাশ
নতুন দিল্লি, ৬ জুন, ২০২৩
প্রবীণ সাংবাদিক ও রাজনৈতিক বিশ্লেষক শ্রী বিদ্যুৎ ঠাকরের জীবনাবসানে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন।
এক ট্যুইটবার্তায় প্রধানমন্ত্রী বলেছেন;
সুপরিচিত রাজনৈতিক ভাষ্যকার বিদ্যুৎ ঠাকরের প্রয়াণের খবর অত্যন্ত দুঃখ্যজনক।
তাঁর আত্মার শান্তি কামনা করি। পরিবারের সদস্যদের প্রতি আমার সমবেদনা।
ওম শান্তি
CG/SD/SKD
(
সংখ্যালঘুবিষয়কমন্ত্রক
২০২১-এর হজ যাত্রার জন্য আজ থেকে অনলাইনের মাধ্যমে আবেদন নেওয়া শুরু
মুম্বাই, ০৭ নভেম্বর, ২০২০
কেন্দ্রীয় সংখ্যালঘু উন্নয়ন দপ্তরের মন্ত্র শ্রী মুক্তার আব্বাস নাকভি ২০২১ সালের হজ যাত্রার জন্য অনলাইনের মাধ্যমে আবেদনপত্র গ্রহণ আজ থেকে শুরু হয়েছে বলে জানিয়েছেন। মুম্বাইয়ের হজ হাউজে আয়োজিত এক অনুষ্ঠানে মন্ত্রী জানিয়েছেন, করোনা মহামারীর কারণে এবার পদ্ধতিতে বেশ কিছু পরিবর্তন আনা হয়েছে। মন্ত্রী ২০২১-এর হজ যাত্রার জন্য হিন্দি, ইংরেজি ও উর্দু ভাষায় নীতি নির্দেশিকা প্রকাশ করেছেন। ১,৪৪২ হিজরি সাল বা ২০২১ খ্রীষ্টাব্দে অনলাইনে আবেদনপত্র জমা দেওয়ার পাশাপাশি হজ ম্যাগাজিনের সর্বশেষ সংস্করণটিও তিনি প্রকাশ করেছেন।
শ্রী নাকভি জানিয়েছেন, করোনা মহামারীর কারণে ২০২১ সালের হজ যাত্রায় জাতীয় ও আন্তর্জিতিক নিয়মাবলী কঠোরভাবে মেনে চলতে হবে। আবেদনপত্র জমা দেওয়ার শেষ তারিখ ১০ই ডিসেম্বর। অনলাইন ছাড়াও অফলাইনে এবং হজ মোবাইল অ্যাপেও এই দরখাস্ত জমা দেওয়া যাবে।
শ্রী নাকভি জানিয়েছেন, ২০২১-এর জুন, জুলাই মাসে হজ যাত্রার প্রক্রিয়া চলবে এবং সৌদিআরব ও ভারত সরকারের করোনা মহামারীর কারণে গৃহীত সব নীতি নির্দেশিকা মেনে চলতে হবে। সৌদিআরব সরকার করোনা পরিস্থিতির কারণে হজ যাত্রার ক্ষেত্রে বেশ কিছু নিয়মের পরিবর্তন করেছে। এর মধ্যে হজ যাত্রীদের থাকার ব্যবস্থা, তারা কতদিন থাকবেন এবং স্বাস্থ্য ও অন্যান্য পরিকাঠামোর বিষয়গুলিও রয়েছে। হজ যাত্রীদের যাত্রা শুরুর ৭২ ঘন্টা আগে করোনা পরীক্ষা করাতে হবে। সৌদি আরবে যাওয়ার আগে প্রত্যেক হজ যাত্রীকে পিসিআর-এর মাধ্যমে নমুনা পরীক্ষা করিয়ে সেই রিপোর্ট জমা দিতে হবে। শ্রী নাকভি আরও জানিয়েছেন, এয়ার ইন্ডিয়া এবং অন্যান্য সংস্থাগুলি থেকে তথ্য সংগ্রহের পর ২০২১ সালে ১০টি জায়গা থেকে হজ যাত্রীরা সৌদিআরব যেতে পারবেন। এর আগে ২১টি জায়গা থেকে হজ যাত্রা শুরু করা যেতো।
মন্ত্রী জানিয়েছেন, গুজরাটের সমস্ত বাসিন্দা আমেদাবাদ থেকে, কর্ণাটকের বাসিন্দারা ব্যাঙ্গালুরু থেকে, কেরালা, লাক্ষ্মাদ্বীপ, পুদুচেরি, তামিলনাড়ু, আন্দামান ও নিকোবর দ্বীপপুঞ্জের বাসিন্দারা কোচিন থেকে, দিল্লি, পাঞ্জাব, হরিয়ানা, হিমাচল প্রদেশ, চণ্ডিগড়, উত্তরাখণ্ড, রাজস্থান, উত্তর প্রদেশের পশ্চিমাঞ্চলের জেলাগুলির বাসিন্দারা দিল্লি থেকে, আসাম, মেঘালয়, মণিপুর, অরুণাচল প্রদেশ, সিকিম ও নাগাল্যান্ডের বাসিন্দারা গুয়াহাটি থেকে, পশ্চিমবঙ্গ, ওড়িশা, ত্রিপুরা, ঝাড়খণ্ড ও বিহারের বাসিন্দারা কলকাতা থেকে, পশ্চিম উত্তর প্রদেশ ছাড়া উত্তর প্রদেশের বাকি অংশের বাসিন্দারা লক্ষ্ণৌ থেকে, দমন ও দিউ, দাদরা ও নগর হাভেলি, মহারাষ্ট্র, গোয়া, মধ্যপ্রদেশ ও ছত্তিশগড়ের বাসিন্দারা মুম্বাই থেকে এবং জম্মু-কাশ্মীর ও লাদাখের বাসিন্দারা শ্রীনগর থেকে যাত্রা করতে পারবেন।
কোনো মহিলা যদি “মেহরাম”  ছাড়া হজে যেতে চান, তাহলে ২০২১ সালেও তিনি হজ যাত্রা করতে পারবেন। এক্ষেত্রে এই সব মহিলা হজ যাত্রীদের লটারি ব্যবস্থার বাইরে রাখা হয়েছে।
মুম্বাইয়ে সৌদিআরবের উপরাষ্ট্রদূত মহম্মদ আব্দুল করিম আল-এনাজি সহ সংখ্যালঘু উন্নয়ন দপ্তর, ভারতের হজ কমিটির সদস্যরা এই অনুষ্ঠানে উপস্থিত ছিলেন। ইউনিয়ন সিভিল সার্ভিসের যাঁরা প্রিলিম পরীক্ষায় পাশ করেছেন এরকম হজ হাউজ প্রশিক্ষণ কেন্দ্রের ৩০ জন পরীক্ষার্থীকে মন্ত্রী সম্বর্ধনা জানিয়েছেন।
প্রধানমন্ত্রীরদপ্তর
সুস্বাস্থ্য ও ভালো থাকার জন্য সকলকে যোগাভ্যাস করতে প্রধানমন্ত্রীর আহ্বান
নয়াদিল্লি, ১৯ জুন, ২০২২
প্রধানমন্ত্রী শ্রী নরেন্দ্র মোদী বলেছেন, বর্তমান সময়ে অসংক্রামক ও জীবনশৈলীগত রোগ ক্রমশ বৃদ্ধি পাওয়ায় যোগ অত্যন্ত গুরুত্বপূর্ণ হয়ে উঠেছে। তিনি সুস্বাস্থ্য বজায় রাখা ও ভালো থাকার জন্য সকলকে যোগ্যাভাস করার আহ্বান জানিয়েছেন। এই প্রসঙ্গে যোগাভ্যাসের একটি ভিডিও শ্রী মোদী সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “বর্তমান যুগে অ-সংক্রামক এবং জীবনশৈলীগত রোগ ক্রমশ বাড়ছে , বিশেষ করে তরুণদের মধ্যে, আর তাই, যোগের গুরুত্বও আরও বেশি হয়ে দাঁড়াচ্ছে।
সুস্বাস্থ্য এবং ভালো থাকার জন্য যোগাভ্যাস করুন ।"
PG/CB/SB
(
জলশক্তি মন্ত্রক
গরিব কল্যাণ রোজগার অভিযানের আওতায় বাড়ী বাড়ী জলের সংযোগ পৌঁছে দেওয়ার কাজের মাধ্যমে ফেরত আসা শ্রমিকদের জীবন-জীবিকার সুযোগ সৃষ্টি
নয়াদিল্লী, ৫ জুলাই, ২০২০
সমগ্র বিশ্ব যখন করোনা ভাইরাসের বিরুদ্ধে লড়াই চালাচ্ছে তখন প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার বিরাট এই চ্যালেঞ্জকে সুযোগে পরিণত করতে উদ্যোগী হয়েছে। এই লক্ষ্যে, বিশেষ করে গ্রামাঞ্চলে জীবন-জীবিকার সুযোগ সৃষ্টির পাশাপাশি গ্রামীণ অর্থনীতির বিকাশের ওপর অগ্রাধিকার দেওয়া হচ্ছে। প্রবাসী শ্রমিকদের জীবন-জীবিকার সুযোগ করে দেওয়ার পাশাপাশি স্থানীয় পর্যায়ে কর্মসংস্থানের লক্ষ্যে গত ২০ জুন গরিব কল্যাণ রোজগার অভিযানের সূচনা হয়। সময়সীমা ভিত্তিক ১২৫ দিনের এই অভিযানে ৬টি রাজ্যের ১১৬টি জেলায় বৃহৎ এই কর্মসূচি রূপায়ণের পরিকল্পনা গ্রহণ করা হয়েছে। এই জেলাগুলির মধ্যে ২৭টি উন্নয়নে আগ্রহী জেলাও রয়েছে।
গরিব কল্যাণ রোজগার অভিযানের অঙ্গ হিসেবে জল-জীবন মিশনের আওতায় গ্রামাঞ্চলের প্রতিটি পরিবারে পাইপ বাহিত জলসংযোগ পৌঁছে দেবার কাজের মাধ্যমে ফেরত আসা দক্ষ ও অর্ধদক্ষ শ্রমিকদের কর্মসংস্থানের সুযোগ করে দেওয়া হবে। এই প্রেক্ষিতে রাজ্যগুলিকে অবিলম্বে গ্রামে গ্রামে পানীয় জল পৌঁছে দেওয়ার কর্মসূচি গ্রহণের জন্য মন্ত্রকের পক্ষ থেকে অনুরোধ করা হয়েছে। মন্ত্রকের পক্ষ থেকে বলা হয়েছে এই অভিযানের আওতায় গ্রামের দরিদ্র ও প্রান্তিক মানুষের বাড়িতে পাইপ বাহিত জল পৌঁছে দেওয়ার বড় সুযোগ তৈরি হয়েছে।
জল-জীবন মিশনের আওতায় পাইপ বাহিত জল পৌঁছে দেওয়ার লক্ষ্যে ওই ৬টি রাজ্যের সঙ্গে মন্ত্রকের প্রথম পর্যালোচনা বৈঠক ইতিমধ্যেই অনুষ্ঠিত হয়েছে। বৈঠকে রাজ্যগুলিকে জেলা এবং গ্রামভিত্তিক পরিকল্পনা প্রণয়নের পরামর্শ দেওয়া হয়। উন্নয়নে আগ্রহী জেলাগুলিতে বিশেষ অগ্রাধিকার দিতে বলা হয়েছে।
উচ্চাকাঙ্খী এই অভিযানের ফলে না কেবল গ্রামীণ মানুষের জীবন-যাপনের মানোন্নয়ন হবে, সেইসঙ্গে গ্রামীণ কর্মসংস্থানেরও সুযোগ সৃষ্টি হবে এবং গ্রামীণ অর্থনীতির বিকাশ ঘটবে।
(CG/BD/NS
বিজ্ঞানওপ্রযুক্তিমন্ত্রক
সিএসআইআর-সিএমইআরআই-এ বৃক্ষ রোপন উৎসব
কলকাতা, ২৪ জুলাই, ২০১৯
বিজ্ঞান ও শিল্প গবেষণা পর্ষদ -এর সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট  দুর্গাপুরে আজ একটি বৃক্ষ রোপন উৎসবের আয়োজন করেছিল। এই অনুষ্ঠানে আম, পেয়ারা, হরিতকি, আমলা, বেরি সহ বিভিন্ন ধরনের ১০৩টি গাছ পোঁতা হয়েছে। সিএসআইআর-সিএমইআরআই-এর দুর্গাপুরের নির্দেশক অধ্যাপক হরিশ হিরানি, আসানসোল-দুর্গাপুর পুলিশ কমিশনারেটের ডেপুটি কমিশনার শ্রী অভিষেক গুপ্তা এবং আঞ্চলিক বন আধিকারিক শ্রী মিলনকান্তি মণ্ডল একটি করে গাছ লাগিয়ে এই অনুষ্ঠানের সূচনা করেন। এই উপলক্ষে আয়োজিত এক অনুষ্ঠানে ডঃ হিরানি উপস্থিত অতিথি অভ্যাগতদের সবুজ এবং বাস্তুতন্ত্র বজায় রাখার জন্য এই সংস্থার বিভিন্ন উদ্ভাবনের কথা জানান।
অধ্যাপক হিরানি বলেন, এই বৃক্ষ রোপন কর্মসূচির মাধ্যমে পরিবেশে কার্বনের বোঝা হ্রাস পাবে এবং সবুজায়নের ফলে সংশ্লিষ্ট এলাকায় জলস্তর বজায় থাকবে। এই প্রতিষ্ঠানের সমস্ত কর্মীরা সমাজের সকলকে বৃক্ষ রোপনে উৎসাহিত করার অঙ্গীকার ব্যক্ত করেন।
শ্রী অভিষেক গুপ্তা এবং শ্রী মিলনকান্তি মণ্ডল, অধ্যাপক হিরানির বৃক্ষ রোপনের এই উদ্যোগের প্রশংসা করেন। শ্রী গুপ্তা রাস্তায় ঘুরে বেড়ানো প্রাণীদের হাত থেকে এই গাছগুলিকে রক্ষা করার পরামর্শ দেন। শ্রী মিলনকান্তি মণ্ডল সিএসআইআর-সিএমইআরআই-কে প্রয়োজনীয় সাহায্যের অঙ্গীকার করেন। দুর্গাপুরে সিএসআইআর-সিএমইআরআই-কে একটি রুদ্রাক্ষের গাছের চারা দেওয়ার প্রতিশ্রুতি তিনি দিয়েছেন।
CG/CB/DM
(Visitor Counter : 216
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২১ নভেম্বর, ২০২১
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১১৬ কোটি ৫০ লক্ষ টিকার ডোজ দেওয়া হয়েছে
জাতীয় স্তরে বর্তমানে সুস্থতার হার ৯৮.৩০ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ১২ হাজার ৩২৯, এর ফলে মোট সুস্থতার সংখ্যা বেড়ে ৩ কোটি ৩৯ লক্ষ ২২ হাজার ৩৭
দেশে গত ২৪ ঘন্টায় নতুন করে আক্রান্তের সংখ্যা ১০ হাজার ৪৮৮
দেশে সুস্পষ্টভাবে করোনায় আক্রান্তের সংখ্যা ১ লক্ষ ২২ হাজার ৭১৪, যা ৫৩২ দিনে সর্বনিম্ন
দেশে মোট আক্রান্তের মধ্যে সুস্পষ্টভাবে আক্রান্তের হার ১ শতাংশের নিচে নেমে বর্তমানে ০.৩৬ শতাংশ, যা ২০২০-র মার্চ থেকে সর্বনিম্ন
দৈনিক ভিত্তিতে আক্রান্তের হার ০.৯৮ শতাংশ, যা গত ৪৮ দিন ২ শতাংশের নিচে
সাপ্তাহিক ভিত্তিতে আক্রান্তের হার ০.৯৪ শতাংশ, যা গত ৫৮ দিন ২ শতাংশের নিচে
এখনও পর্যন্ত মোট নমুনা পরীক্ষার সংখ্যা ৬৩ কোটি ১৬ লক্ষ
CG/BD/AS/
(Visitor Counter : 90
সংখ্যালঘুবিষয়কমন্ত্রক
প্রধানমন্ত্রী জনবিকাশ কার্যক্রমের আওতায় সমাজ কল্যাণের লক্ষ্যে ওয়াকফ সম্পত্তি ব্যবহারের উদ্যোগ
নয়াদিল্লি, ০৭ মে, ২০১৮
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নকভি বলেছেন যে, প্রধানমন্ত্রী জন বিকাশ কার্যক্রমের আওতায় তাঁর মন্ত্রক সারা দেশে স্কুল-কলেজ, প্রযুক্তি শিক্ষা প্রতিষ্ঠান, দক্ষতা বিকাশ কেন্দ্র, বহু উদ্দেশ্যসাধক সমষ্টি কেন্দ্র ‘সদ্ভাব মণ্ডপ’, ‘হুনার হাব’, হাসপাতাল, ব্যবসা-বাণিজ্য কেন্দ্র ইত্যাদি গড়ে তুলবে ওয়াকফ সম্পত্তি ব্যবহারের মাধ্যমে। স্বাধীনতা পরবর্তীকালে এই ধরণের উদ্যোগ এই প্রথম বলে জানিয়েছেন তিনি।
শ্রী নকভি আজ নয়াদিল্লিতে জাতীয় ওয়াকফ সম্মেলনে ভাষণ দিচ্ছিলেন। তিনি প্রসঙ্গত উল্লেখ করেন যে, গত সপ্তাহে কেন্দ্রীয় মন্ত্রিসভার বৈঠকে অনুমোদিত প্রধানমন্ত্রী জনবিকাশ কার্যক্রম কর্মসূচিটিতে ওয়াকফ সম্পত্তির সদ্ব্যবহারের সংস্থান রাখা হয়েছে। সমাজে শিক্ষা তথা আর্থ-সামাজিক ক্ষমতায়নের লক্ষ্যে বিভিন্ন পরিকাঠামো গড়ে তুলতেই এই ব্যবস্থা। এই বিশেষ কর্মসূচির আওতায় নিয়ে আসা হয়েছে দেশের ৩০৮টি জেলা, ৮৭০টি ব্লক, ৩৩১টি শহর এবং হাজার হাজার গ্রামকে। সুতরাং, সমাজের সার্বিক কল্যাণেই ওয়াকফ সম্পত্তি ব্যবহার করা হবে প্রধানমন্ত্রী জনবিকাশ কার্যক্রমের আওতায়। দেশে বর্তমানে নথিভুক্ত ওয়াকফ সম্পত্তি রয়েছে ৫ লক্ষ ৭১ হাজারের কাছাকাছি। ওয়াকফ সম্পত্তিগুলিকে যাতে সমাজের কল্যাণে যথাযথভাবে ব্যবহার করা যায়, তা নিশ্চিত করতে ওয়াকফ আইন ও নিয়ম-নীতিতেও প্রয়োজনীয় পরিবর্তন নিয়ে আসা হবে বলে জানান কেন্দ্রীয় সংখ্যালঘু বিষয়ক মন্ত্রী।
CG/SKD/SB…
(Visitor Counter : 69
প্রধানমন্ত্রীরদপ্তর
আগামী ২৪ এপ্রিল প্রধানমন্ত্রী স্বামীত্ব প্রকল্পের আওতায় ই-সম্পত্তি কার্ড বিতরণ প্রক্রিয়ার সূচনা করবেন
নতুন দিল্লি, ২৩ এপ্রিল, ২০২১
প্রধানমন্ত্রী শ্রী নরেন্দ্র মোদী আগামী ২৪ এপ্রিল জাতীয় পঞ্চায়েতি রাজ দিবসে দুপুর ১২টায় ভিডিও কনফারেন্সের মাধ্যমে স্বামীত্ব প্রকল্পের আওতায় ই-সম্পত্তি কার্ড বিতরণ প্রক্রিয়ার সূচনা করবেন। এই অনুষ্ঠানে ৪.০৯ লক্ষ সম্পত্তি মালিকদের ই-সম্পত্তি কার্ড দেওয়া হবে। একই সঙ্গে সারা দেশে স্বামীত্ব প্রকল্পের কাজ বাস্তবায়ণও শুরু হবে। অনুষ্ঠানে কেন্দ্রীয় মন্ত্রী শ্রী নরেন্দ্র সিং তোমর উপস্থিত থাকবেন।
জাতীয় পঞ্চায়েতি রাজ দিবসে অনুষ্ঠানে প্রধানমন্ত্রী এবছরের জাতীয় পঞ্চায়েত পুরস্কার প্রদান করবেন। জাতীয় পঞ্চায়েত পুরস্কার ২০২১ যে বিভাগ গুলিতে দেওয়া হবে সেগুলি হল – দীনদয়াল উপাধ্যায় পঞ্চায়েত স্বশক্তিকরণ পুরস্কার , নানাজী দেশমুখ রাষ্ট্রীয় গৌরব গ্রামসভা পুরস্কার , গ্রামপঞ্চায়েত উন্নয়ন পরিকল্পনা পুরস্কার , শিশুবান্ধব গ্রামপঞ্চায়েত পুরস্কার  এবং ই-পঞ্চায়েত পুরস্কার ।
প্রধানমন্ত্রী বোতাম টিপে ৫ লক্ষ থেকে ৫০ লক্ষ টাকা পর্যন্ত পুরস্কারের অর্থ  প্রদান করবেন। এই অর্থ সরাসরি পঞ্চায়েতগুলির ব্যাঙ্ক অ্যাকাউন্টে পৌঁছে যাবে। এই প্রথবার এধরণের পদক্ষেপ নেওয়া হয়েছে।
স্বামীত্ব প্রকল্প সম্পর্কে –
প্রধানমন্ত্রী শ্রী নরেন্দ্র মোদী গত বছর ২৪ এপ্রিল আর্থ-সামাজিক ক্ষমতায়ণ এবং স্বনির্ভর গ্রামীণ ভারত গঠনের উদ্দেশ্যে কেন্দ্রীয় প্রকল্প হিসেবে গ্রামাঞ্চলে সমীক্ষার কাজ চালানো ও উন্নত প্রযুক্তির সাহায্যে মানচিত্র তৈরি করার লক্ষ্যে ‘স্বামীত্ব’ প্রকল্পের সূচনা করেছিলেন। মানচিত্র নির্মাণ এবং সমীক্ষার কাজে আধুনিক প্রযুক্তি সরঞ্জাম ব্যবহার করে এই প্রকল্পের সাহায্যে গ্রামীণ ভারতে রূপান্তর নিয়ে আসা সম্ভব হয়েছে। গ্রামবাসীদের ঋণ গ্রহণ এবং অন্যান্য আর্থিক সুবিধা পাওয়ার জন্য নিজস্ব সম্পত্তির যথাযথ ব্যবহারের পথ সুগম করেছে এই প্রকল্প। ২০২১ থেকে ২০২৫ পর্যন্ত এই প্রকল্পের আওতায় সারা দেশে প্রায় ৬.৬২ লক্ষ গ্রামকে অন্তর্ভুক্ত করার লক্ষ্য নেওয়া হয়েছে।
২০২০-২১ অর্থবর্ষে পরীক্ষামূলক ভাবে এই প্রকল্প মহারাষ্ট্র, কর্ণাটক, উত্তরপ্রদেশ, হরিয়ানা, উত্তরাখণ্ড, মধ্যপ্রদেশ, পাঞ্জাব এবং রাজস্থানের নির্বাচিত গ্রামগুলিতে কার্যকর করা হয়েছে।
CG/SS/AS/
(
বিজ্ঞানওপ্রযুক্তিমন্ত্রক
কোভিড-১৯-এর গবেষণার কাজে জৈবপ্রযুক্তি দপ্তরের চারটি জৈব ব্যাঙ্ক প্রতিষ্ঠা
নয়াদিল্লি, ৩০ মে, ২০২০
কোভিড-১৯ মহামারীর মোকাবিলায়, এর টিকা, রোগ নির্ণয় এবং চিকিৎসা পদ্ধতি নিয়ে গবেষণা প্রতিনিয়ত হয়ে চলেছে। এই গবেষণায় কোভিড-১৯ সংক্রমিত ব্যক্তিদের থেকে সংগৃহীত নমুনাগুলি অত্যন্ত গুরুত্বপূর্ণ। নীতি আয়োগ সম্প্রতি এক বিজ্ঞপ্তিতে জানিয়েছে, কোভিড-১৯ সংক্রান্ত গবেষণায় সংগৃহীত জৈব নমুনাগুলিকে ব্যবহারের জন্য বিভিন্ন গবেষণাগারের মধ্যে সমন্বয় গড়ে তুলতে হবে। ক্যাবিনেট সচিবের নির্দেশ অনুসারে, ভারতীয় চিকিৎসা-বিজ্ঞান গবেষণা পরিষদ  ১৬টি জৈব ভাণ্ডার চিহ্নিত করেছে যেখানে কোভিড-১৯ সংক্রমিত ব্যক্তিদের মুখের লালারস, নাকের ভেতর থেকে নেওয়া কফের নমুনা, থুতু, রক্ত, মল এবং মুত্র সংরক্ষণ করা থাকবে।
ভারতীয় চিকিৎসা-বিজ্ঞান গবেষণা পরিষদের নয়টি, জৈবপ্রযুক্তি দপ্তরের চারটি এবং শিল্প ও বিজ্ঞান গবেষণা পরিষদের তিনটি জৈব ভাণ্ডার গড়ে তোলা হয়েছে ౼যেখানে সুসংহত প্রামাণ্য পরিচালন পদ্ধতির মাধ্যমে নমুন সংগ্রহ, সেগুলিকে সংরক্ষণ করা এবং তার থেকে প্রাপ্ত তথ্য ভাগ করে নেওয়া হচ্ছে।
এই জৈব ব্যাঙ্ক বা জৈব ভাণ্ডারগুলির সংরক্ষিত নমুনা কোভিড-১৯-এর টিকা, চিকিৎসা পদ্ধতি সহ গবেষণার বিভিন্ন ক্ষেত্রে সাহায্য করবে।
এছাড়াও, এই নমুনাগুলি বিভিন্ন ওষুধ শিল্প এবং বাণিজ্যিক সংস্থা ব্যবহার করতে পারবে যার মাধ্যমে আমাদের গবেষক, শিল্প সংস্থা ও স্টার্ট-আপ সংস্থাগুলি চিকিৎসার নতুন পদ্ধতি এবং নতুন ওষুধ বা টিকা উদ্ভাবনের কাজে সুবিধে হবে। এভাবেই আমরা আত্মনির্ভর ভারত গড়ার দিকে এগিয়ে যাব।
CG/CB/DM
(Visitor Counter : 149
রেলমন্ত্রক
বেসরকারী ট্রেন চালানোর প্রসঙ্গে সঠিক সময়ের বিষয়ে স্পষ্টিকরণ
নয়াদিল্লী, ১৯ জুলাই, ২০২০
এক শ্রেণীর সংবাদপত্রে ‘বেসরকারী ট্রেন চালানো শুরুর নির্ধারিত সময়’ শীর্ষক একটি সংবাদে উল্লেখ করা হয়েছে যে ‘বেসরকারী ট্রেন চালানোর প্রকল্পটি ২০২৪-এর মার্চ মাস থেকে চালু হবে।’
ওই সংবাদ মাধ্যমে গতকাল অর্থাৎ ১৮ই জুলাই আরও একবার এই ট্রেন চালানোর বিষয়ে স্পষ্ট করে জানানো হয়েছে। এই প্রসঙ্গে উল্লেখ করা যায় যে বেসরকারী ট্রেন ২০২৩-এর মার্চ মাসে চালানোর পরিকল্পনা করা হয়েছে। আগামী বছর মার্চ মাসে এ সংক্রান্ত টেন্ডার চূড়ান্ত করা হবে ౼২০২৩এর মার্চ থেকে এই ট্রেন চালানো শুরু হবে।
এ বিষয়ে কোনো বিভ্রান্তির সৃষ্টি হলে উপরে উল্লিখিত তথ্যটিকে সঠিক বলে বিবেচনা করতে হবে।
(CG/CB/NS
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৩.২৮ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৩৭ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ১৭,০৮৭
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ হাজার ৮২৮
আরোগ্যের হার বর্তমানে হয়েছে ৯৮.৭৪ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৫৬ শতাংশ
নতুন দিল্লি, ২৯ মে, ২০২২
সারাদেশে এ পর্যন্ত ১৯৩.২৮ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৩ কোটি ২৮ লক্ষ ৪৪ হাজার ০৭৭ জনকে টিকা প্রদান করা হয়েছে। মোট ২,৪৪,৮৮,৫৬৮ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৩৭,৮৩,৫৭৪ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৬ হাজার ৮৯৪ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৩৯ হাজার ২৬৮ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫২ লক্ষ ০৫ হাজার ৯৫৭।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৮ হাজার ৯৪৬ জন কর্মী প্রথম ডোজ এবং ১ কোটি ৭৫ লক্ষ ৮২ হাজার ৭১৪ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৮৬ লক্ষ, ৫৩ হাজার ৯২২ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৩৭ লক্ষ, ৮৩ হাজার ৫৭৪ জন।
দ্বিতীয় ডোজ পেয়েছেন ১ কোটি, ৬০ লক্ষ, ৪২ হাজার ৫০৬ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৪ লক্ষ ২৮ হাজার ৮৬০ জন। দ্বিতীয় ডোজ পেয়েছেন ৪ কোটি ৫৫ লক্ষ ৯১ হাজার ৭৯৯ জন।
একইভাবে, ১৮-৪৪ বছর বয়সী ৫৫ কোটি ৭১ লক্ষ ০৩ হাজার ৯০৬ জন প্রথম ডোজ এবং ৪৮ কোটি ৯৬ লক্ষ ৭৪ হাজার ৩০৮ জন দ্বিতীয় ডোজ পেয়েছেন।
প্রিকসান ডোজ পেয়েছেন ৮ লক্ষ, ২২ হাজার ৯১৭ জন।
অন্যদিকে, ৪৫-৫৯ বছর বয়সী ২০ কোটি ৩২ লক্ষ ৪১ হাজার ৪৯৩ জন প্রথম ডোজ এবং ১৯ কোটি ০৭ লক্ষ ৭৩ হাজার ৯৮৮ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৩ লক্ষ ৬৪ হাজার ৯৯৭ জন।
এছাড়াও, ৬০ বছরের বেশি বয়সী ১২ কোটি ৭০ লক্ষ ৮৪ হাজার ১২০ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৮৯ লক্ষ ৮৩ হাজার ০৫১ জন।
প্রিকসান ডোজ পেয়েছেন ১ কোটি ৮৬ লক্ষ ৪০ হাজার ৮৫৭ জন।
মোট প্রিকসান ডোজ পেয়েছেন ৩ কোটি ৪৬ লক্ষ ৮৮ হাজার ৬৫০।
অন্যদিকে, মোট ১৯৩ কোটি ২৮ লক্ষ ৪৪ হাজার ০৭৭ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ১৭ হাজার ০৮৭। যা মোট আক্রান্তের ০.০৪ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ০৩৫ জন রোগী আরোগ্য হয়ে উঠেছেন। আরোগ্যের হার বর্তমানে ৯৮.৭৪ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ১১ হাজার ৩৭০ জন আরোগ্য লাভ করেছেন।
দেশে গত ২৪ ঘন্টায় ২ হাজার ৮২৮ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৪ লক্ষ ৭৪ হাজার ৩০৯ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৪ কোটি ৯৭ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৫৬ শতাংশ। অন্যদিকে, দৈনিক ভিত্তিতে এই আক্রান্তের হার ০.৬০ শতাংশে রয়েছে।
CG/ SB
(Visitor Counter : 54